text: Halvdelen af fyrværkeri-skader sker for unge
  27 december 2010 kl. 10.07
  Seks gode fyrværkeri-råd.
  Sidste nytår kom 237 personer til skade med fyrværkeri.
  Halvdelen af dem var unge under 20.
  Årets fyrværkerikampagne er derfor målrettet dem.
  Det er raketter, batterier og romerlys, der var årsag til skaderne. De unge får især øjenskader, håndskader og brandsår.
   
  - Den forebyggende indsats skal klæde de unge på, så de gennem hele livet har den nødvendige respekt for, at fyrværkeri er farligt. Det forsøger vi at lære dem gennem et tegnet univers ?Sprængfar & Søn?. Universet består af et online spil på respekter.dk, et kampagne-kit, som udsendes til landets ungdomsklubber, samt et tegneseriehæfte, som sendes til hele landets 3. klasser med opgaver, der bygger på de seks gode fyrværkeriråd, fortæller Mette Niess, kampagneleder i Fyrværkerikampagnen i Danmark.
  De seks gode råd er:
  1. Køb og lav aldrig ulovligt fyrværkeri
  2. Hold ikke fyrværkeri i hånden
  3. Brug beskyttelsesbriller
  4. Kast aldrig med fyrværkeri
  5. Gå aldrig tilbage til en fuser
  6. Brug en pose til fyrværkeriet
  